b'\n_START_ARTICLE_\nHedy Lamarr\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaen 1914 la Viena, Austro-Ungaria ca Hedwig Eva Maria Kiesler, singurul copil al Gertrud "Trude" Kiesler (3 februarie 1894 \xe2\x80\x93 27 februarie 1977) \xc8\x99i Emil Kiesler (27 decembrie 1880 \xe2\x80\x93 14 februarie 1935). Mama ei a fost o pianist\xc4\x83 evreic\xc4\x83 nativ\xc4\x83 din Budapesta. Tat\xc4\x83l ei a fost un bancher de origine evreiasc\xc4\x83._NEWLINE_La \xc3\xaenceputul anului 1933, la v\xc3\xa2rsta de 18 ani, a jucat \xc3\xaen filmul lui Gustav Machat\xc3\xbd, Ecstasy, care a fost filmat la Praga, Cehoslovacia. Rolul lui Lamarr a fost de t\xc3\xa2n\xc4\x83r\xc4\x83 so\xc8\x9bie neglijat\xc4\x83 a unui b\xc4\x83tr\xc3\xa2n indiferent._NEWLINE_La 19 ani, la 10 august 1933, Lamarr s-a c\xc4\x83s\xc4\x83torit cu Friedrich Mandl. So\xc8\x9bul ei, care avea reputa\xc8\x9bia de a fi fost al treilea cel mai bogat b\xc4\x83rbat din Austria, a fost produc\xc4\x83tor de armament.\xc3\x8en autobiografia ei, Ecstasy and Me, Lamarr l-a descris pe Mandl ca fiind extrem de posesiv, care a \xc3\xaendep\xc4\x83rtat-o de carier\xc4\x83 \xc8\x99i a \xc8\x9binut-o ca pe un prizonier \xc3\xaen castelul lor, Schloss Schwarzenau. De\xc8\x99i pe jum\xc4\x83tate evreu, Mandl a avut str\xc3\xa2nse leg\xc4\x83turi sociale \xc8\x99i de afaceri cu guvernele fasciste din Italia \xc8\x99i Germania, c\xc4\x83rora le-a v\xc3\xa2ndut muni\xc8\x9bie pentru Mussolini._NEWLINE_Mariajul celor doi a devenit de nesuportat \xc8\x99i ea a inventat un \xc8\x99iretlic pentru a ie\xc8\x99i at\xc3\xa2t din c\xc4\x83s\xc4\x83torie c\xc3\xa2t \xc8\x99i din \xc8\x9bar\xc4\x83. \xc3\x8en Ecstasy and Me, a pretins c\xc4\x83 s-a deghizat \xc3\xaen propria ei servitoare \xc8\x99i a fugit la Paris. Zvonurile au declarat c\xc4\x83 Lamarr l-a convins pe Mandl s\xc4\x83 o lase s\xc4\x83 poarte toate bijuteriile ei la cin\xc4\x83, apoi a disp\xc4\x83rut._NEWLINE_Ini\xc8\x9bial a plecat la Paris apoi l-a \xc3\xaent\xc3\xa2lnit pe Louis B. Mayer la Londra. Mayer a angajat-o \xc8\x99i a insistat s\xc4\x83-\xc8\x99i schimbe numele \xc3\xaen Hedy Lamarr  \xe2\x80\x94 ea era cunoscut\xc4\x83 sub numele de "doamna Ecstasy" . Mayer i-a ales numele de famile dup\xc4\x83 frumoasa stea a filmului mut, Barbara La Marr, care a murit \xc3\xaen 1926 de tuberculoz\xc4\x83. Lamarr a primit recenzii bune la debutul ei \xc3\xaen filmul american Algiers (1938) cu Charles Boyer, care a cerut ca Lamarr s\xc4\x83 fie inclus\xc4\x83 \xc3\xaen distribu\xc8\x9bie dup\xc4\x83 ce a \xc3\xaent\xc3\xa2lnit-o la o petrecere._NEWLINE_La Hollywood, ea a jucat invariabil seduc\xc4\x83toarea plin\xc4\x83 de farmec de origini exotice. Lamarr a jucat al\xc4\x83turi de cei mai populari b\xc4\x83rba\xc8\x9bi ai epocii. Multele ei filme includ: Boom Town (1940) cu Clark Gable \xc8\x99i Spencer Tracy, Comrade X cu Gable, White Cargo (1942), Tortilla Flat (1942) cu Tracy \xc8\x99i John Garfield, H. M. Pulham, Esq. (1941) cu Robert Young \xc8\x99i Dishonored Lady (1947). \xc3\x8en 1941, Lamarr a jucat al\xc4\x83turi de Lana Turner \xc8\x99i Judy Garland \xc3\xaen Ziegfeld Girl.\n_START_SECTION_\nUltimii ani\n_START_PARAGRAPH_\nLamarr a devenit cet\xc4\x83\xc8\x9bean american la 10 aprilie 1953, la v\xc3\xa2rsta de 38 de ani. \xc3\x8en 1966, ea a fost arestat\xc4\x83 pentru furt din magazine la Los Angeles. Acuza\xc8\x9biile au fost retrase \xc3\xaen cele din urm\xc4\x83. \xc3\x8en 1991, ea a fost arestat\xc4\x83 pentru aceea\xc8\x99i acuza\xc8\x9bie \xc3\xaen Florida, de data aceasta pentru 21,48 dolari pentru laxative \xc8\x99i pic\xc4\x83turi pentru ochi. \xc3\x8en schimbul promisiunii de a se ab\xc8\x9bine de la a \xc3\xaenc\xc4\x83lca orice lege pentru un an, acuza\xc8\x9biile au fost, din nou, retrase._NEWLINE_\xc3\x8en conformitate cu autobiografia ei, Ecstasy and Me (1966), \xc3\xaen timp ce \xc3\xaencerca s\xc4\x83 fug\xc4\x83 de so\xc8\x9bul ei, Friedrich Mandl, a nimerit \xc3\xaentr-un bordel \xc8\x99i s-a ascuns \xc3\xaentr-o camer\xc4\x83 goal\xc4\x83. \xc3\x8en timp ce so\xc8\x9bul ei o c\xc4\x83uta \xc3\xaen bordel, un b\xc4\x83rbat a intrat \xc3\xaen camer\xc4\x83 \xc8\x99i ea a f\xc4\x83cut sex cu el pentru a putea r\xc4\x83m\xc3\xa2ne ascuns\xc4\x83. \xc3\x8en cele din urm\xc4\x83 a sc\xc4\x83pat de so\xc8\x9bul ei atunci c\xc3\xa2nd a angajat o servitoare nou\xc4\x83 care-i sem\xc4\x83na; ea \xc8\x99i-a drogat servitoarea \xc8\x99i i-a folosit uniforma ca pe o deghizare pentru a sc\xc4\x83pa.\n_START_SECTION_\nDeces\n_START_PARAGRAPH_\nLamarr a murit la Casselberry, Florida, la 19 ianuarie 2000, la v\xc3\xa2rsta de 85 de ani. Certificatul ei de deces citeaz\xc4\x83 trei cauze: insuficien\xc8\x9b\xc4\x83 cardiac\xc4\x83, boli cronice de inim\xc4\x83 valvular\xc4\x83 \xc8\x99i boli de inima aterosclerotice. Moartea ei a coincis cu \xc3\xaemplinirea v\xc3\xa2rstei de 55 de ani a fiicei ei, Denise. Fiul ei Anthony Loder i-a luat cenu\xc8\x99a \xc8\x99i a r\xc4\x83sp\xc3\xa2ndit-o \xc3\xaen P\xc4\x83durile Vienei, \xc3\xaen conformitate cu ultimele ei dorin\xc8\x9be.'